سعودی عربستان ولیعهد شهزاده سی محمد بن سلمان ایککی کون دوام ایته دیگن هندوستان سفری نینگ ایککی مملکت اورته سیده گی عصرلیک اوز ارا مناسبت نینگ رواجلنیشی گه حصه قوشه جگینی ایتدی.
پاکستان نینگ آرتیدن هندوستان گه بارگن محمد بن سلمان، ینگی دهلی ده هندوستان دولت باشلیغی رام ناته کوئیند تامانیدن مراسم آرقه لی کوتیب آلیندی.
سعودی عربستان ولیعهد شهزاده سی، دولت رئیس لیک اوییده بیرگن بیاناتیده:
"بوگونگی مناسبت نینگ ایککی مملکت نینگ یخشی لیگی اوچون آلیب باریلیشی و رواجلنتیریلیشیدن امین بولماقچی میز. هندوستان دولت باشلیغی و باش وزیری باشچیلیگیده سعودی عربستان و هندوستان اوچون گوزه ل یوتوقلر قولگه کیریتیشیمیزدن امین من" دیدی.
محمد بن سلمان نینگ سفری جریانیده هندوستان باش وزیری نارندرا مودی بیلن اوچره شیب ایککی مملکت اورته سیده تورلی کیلیشوولرگه قول قوییشی کوتیلماقده دیر.
باشقه تاماندن هندوستان باش وزیری مودی تویتیر ادرسی ارقه لی قوییده گی پیامنی ترقه تدی.
"هندوستان، سعودی عربستان نینگ ولیعهد شهزاده سی محمد بن سلمان گه میزبانلیک قیلیش بیلن ممنون" دیب یازگن.
سعودی عربستان بیلن هندوستان اورته سیده اوتگن ییلی 27،5 میلیارد دالر تجارت سوداگرلیک عملگه آشیریلگن.
